കോവിഡിെന്റ അടുത്ത ഘട്ടം: മുന്കരുതലെടുക്കാന് സുല്ത്താെന്റ നിര്ദേശം മസ്കത്ത്: മഹാമാരിയുടെ അടുത്ത ഘട്ടത്തെ നേരിടുന്നതിനുള്ള മുന് കരുതല് നടപടികള് കൈക്കൊള്ളാന് ഭരണാധികാരി സുല്ത്താന് ഹൈതം ബിന് ത്വാരിഖ് കോവിഡ് സുപ്രീംകമ്മിറ്റിക്ക് നിര്ദേശം നല്കി. പൊതുജനാരോഗ്യം സുരക്ഷിതമാക്കുന്നതിന് ഒപ്പം സര്ക്കാര് വകുപ്പുകളുടെ പ്രവര്ത്തനങ്ങളുടെ സുസ്ഥിരത ഉറപ്പാക്കുന്ന രീതിയിലും വേണം നടപടികള് കൈകൊള്ളാനെന്നും സലാലയിലെ അല് മാമൂറ കൊട്ടാരത്തില് സുപ്രീം കമ്മിറ്റിയുടെ യോഗത്തില് അധ്യക്ഷത വഹിച്ച് സംസാരിച്ച സുല്ത്താന് പറഞ്ഞു.രാജ്യത്തെ കോവിഡ് സ്ഥിതിഗതികളും യോഗത്തില് അവലോകനം ചെയ്തു. രോഗികളുടെ കുറവിന് ദൈവത്തിന് നന്ദി പറഞ്ഞ സുല്ത്താന് ദേശീയ വാക്സിനേഷന് യജ്ഞത്തിെന്റ പുരോഗതിയില് സംതൃപ്തി പ്രകടിപ്പിക്കുകയും ചെയ്തു. കൃത്യമായ സമയത്തുള്ള സുപ്രീം കമ്മിറ്റിയുടെ തീരുമാനങ്ങളാണ് രോഗവ്യാപനത്തിലെ കുറവിന് കാരണം. ഇതോടൊപ്പം എല്ലാ മന്ത്രാലയങ്ങളുടെയും പ്രത്യേകിച്ച് ആരോഗ്യ മന്ത്രാലയത്തിെന്റ പ്രയത്നങ്ങളും ജനങ്ങള് സുപ്രീം കമ്മിറ്റി നിര്ദേശങ്ങള് അനുസരിച്ചതും രോഗ വ്യാപനത്തിലെ കുറവിന് വഴിയൊരുക്കി. സ്വദേശികള്ക്കും വിദേശികള്ക്കും ഒമാനിലെ വിവിധ ഗവര്ണറേറ്റുകളില് സേവനങ്ങളും ആരോഗ്യ പരിചരണങ്ങളും ലഭ്യമാക്കിയ എല്ലാ സര്ക്കാര്, സ്വകാര്യ സ്ഥാപനങ്ങള്ക്കും സുല്ത്താന് രാജകീയ നന്ദി അറിയിക്കുകയും ചെയ്തു. ലോക്ഡൗണുകളും സഞ്ചാരവിലക്കുകളുമടക്കം നിര്ദേശങ്ങളും വിജയകരമായി നടപ്പിലാക്കാന് മിലിട്ടറി, സുരക്ഷാ വിഭാഗങ്ങളെടുത്ത പരിശ്രമങ്ങള് വിലമതിക്കാന് കഴിയാത്തതാണെന്നും സുല്ത്താന് പറഞ്ഞു. വാക്സിനേഷനില് സഹകരിക്കാന് എല്ലാ വിഭാഗം ജനങ്ങളോടും സുല്ത്താന് ആവശ്യപ്പെടുകയും ചെയ്തു.